**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/ -1/2023.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. március 30-ai rendes nyilvános ülésére**

**Tárgy:** A közterületek elnevezéséről, a házszám-megállapítás szabályairól szóló 39/2013. (X. 31.) önkormányzati rendelet módosítása

**Az előterjesztő:** Papp Gábor polgármester

**Készítette:** dr. Tüske Róbert jegyző

**Megtárgyalta:** Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdése 3. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen a közterületek, valamint az önkormányzat tulajdonában álló közintézmény elnevezése. Az Mötv. 143. § (3) bekezdése szerint felhatalmazást kap a települési önkormányzat, hogy rendeletben állapítsa meg a közterületek elnevezésének, valamint az elnevezésük megváltoztatására irányuló kezdeményezés és a házszám-megállapítás szabályait.

Hévíz Város Önkormányzat Képviselő-testülete a szabályozási kötelezettségének a közterületek elnevezéséről, a házszám-megállapítás szabályairól szóló 39/2013. (X. 31.) önkormányzati rendelettel eleget tett.

A Miniszterelnökség Területi Közigazgatásért Felelős Államtitkárának ellenőrzési terve szerint a Zala Vármegyei Kormányhivatal vizsgálta az önkormányzatok közterületek elnevezésének, valamint az elnevezésük megváltoztatására irányuló kezdeményezés és a házszám-megállapítás szabályait.

A 39/2013. (X. 31.) önkormányzati rendelet a vizsgálat szerint megfelel a törvényi előírásoknak, azonban a jogalkotásról szóló 2010. évi CXXX. törvény előírásai miatt a felhatalmazó rendelkezések pontosítása szükséges a rendelet bevezető részében.

**A rendelet-tervezetet általános indokolása**

A módosítás a bevezető rendelkezést módosítja.

**A rendelet-tervezetet részletes indokolása**

1. § A jogalkotásról szóló 2010. évi CXXX. törvény előírásai miatt a felhatalmazó rendelkezések pontosítása szükséges.

2. § Hatályba léptető rendelkezés

Tisztelt Képviselő-testület!

Az előterjesztés alapján kérem a rendelet-tervezetet megvitatni és elfogadni szíveskedjenek! A rendelet elfogadása minősített szótöbbséget igényel.

**2.**

Hévíz Város Önkormányzat Képviselő-testületének

../… (.. . ..) önkormányzati rendelete

a közterületek elnevezéséről, a házszám-megállapítás szabályairól szóló

39/2013. (X. 31.) önkormányzati rendelet módosításáról

Hévíz Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (3) bekezdésében kapott felhatalmazás alapján, az Alaptörvény 32. cikk (1) bekezdés *a)* pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 3. pontjában meghatározott feladatkörében eljárva a következőket rendeli el:

**1. §**

A közterületek elnevezéséről, a házszám-megállapítás szabályairól szóló 39/2013. (X. 31.) önkormányzati rendelet bevezető része helyébe a következő rendelkezés lép:

„Hévíz Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (3) bekezdésében kapott felhatalmazás alapján az Alaptörvény 32. cikk (1) bekezdés *a)* pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 3. pontjában meghatározott feladatkörében eljárva a következőket rendeli el:”

**2. §**

Ez a rendelet 2023. április 1-jén lép hatályba.

dr. Tüske Róbert Papp Gábor

jegyző polgármester

**3.**

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: a közterületek elnevezéséről, a házszám-megállapítás szabályairól szóló 39/2013. (X. 31.) önkormányzati rendelet módosításáról

**Társadalmi-gazdasági hatása**: nincs

**Költségvetési hatása**: nincs

**Környezeti, egészségi hatása**: Nincs

**Adminisztratív terheket befolyásoló hatása**: nincs

**Egyéb hatása**: Nincs

**A rendelet megalkotásának szükségessége**: a Jat előírásainak megfeleltetés

**A rendelet megalkotása elmaradása esetén várható következmények**: az önkormányzati rendelet törvényességi felülvizsgálatának kezdeményezése.

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |