**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/ 8556 -1/2023.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. március 30-ai rendes nyilvános ülésére**

**Tárgy:** Az egyes közszolgáltatások kötelező igénybevételéről szóló 32/1995. (XII. 19.) önkormányzati rendelet módosításáról

**Az előterjesztő:** Papp Gábor polgármester

**Készítette:** dr. Tüske Róbert jegyző

**Megtárgyalta:** Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat közigazgatási területén összefüggésben a ZALAISPA Hulladékgazdálkodási Társulás tevékenységével a hulladékgazdálkodási közszolgáltatási tevékenységet 2023. január 1-től, már nem a Zalai Közszolgáltató Nonprofit Kft. látja el.

A hatályos hulladákgazdálkodási közszolgáltatási szerződés alapján a Hévíz város területén a közszolgáltatást (a hulladék begyűjtését, elszállítását, ártalmatlanításra átadását), a ZALAISPA Regionális Hulladékgazdálkodási és Környezetvédelmi Nonprofit Zártkörűen Működő Részvénytársaság végzi.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 19. pontja szerint – 2023. június 30-ig - helyben biztosítható közfeladat a hulladékgazdálkodás.

A Ht. 35. § (1) bekezdés *b)* pontja alapján a települési önkormányzat képviselő-testülete önkormányzati rendeletben állapítja meg: a közszolgáltató tagjai, illetve a közszolgáltatói alvállalkozó által végzett hulladékgazdálkodási tevékenységet, továbbá a tagoknak, illetve a közszolgáltatói alvállalkozónak a közszolgáltatás egészéhez viszonyított arányát, ha a közszolgáltatást a közszolgáltató több tagja, illetve közszolgáltatói alvállalkozó végzi.

Az egyes közszolgáltatások kötelező igénybevételéről szóló 32/1995. (XII. 19.) önkormányzati rendelet 3. § (1) bekezdése szerint a hulladékkezelő közszolgáltató a Zalai Közszolgáltató Nonprofit Kft. (8900 Zalaegerszeg, Gasparich Márk utca 26.).

E rendelkezés módosítása szükséges, mert a közszolgálató a ZALAISPA Regionális Hulladékgazdálkodási és Környezetvédelmi Nonprofit Zártkörűen Működő Részvénytársasággal (Székhely:8798 Zalabér 3096/12 hrsz. Cégjegyzékszám: 20-10-040253 KÜJ azonosító:102290525 KTJ azonosító 101865642 Adószám 14346628-2-20)

**A rendelet-tervezetet általános indokolása**

A hulladékgazdálkodási közszolgálató személyének és a szolgáltatás időbeli hatályának átvezetése az önkormányzati rendeleten.

**A rendelet-tervezetet részletes indokolása**

1. § A rendeletben a Zalai Közszolgáltató Nonprofit Kft. és a időbeli hatály átvezetése.

2. § A hatálybalépést szabályozó rendelkezés

Tisztelt Képviselő-testület!

Az előterjesztés alapján kérem a rendelet-tervezetet megvitatni és elfogadni szíveskedjenek! A rendelet elfogadása minősített szótöbbséget igényel.

**2.**

Hévíz Város Önkormányzat Képviselő-testületének

../… (.. . ..) önkormányzati rendelete

**az egyes közszolgáltatások kötelező igénybevételéről szóló**

**32/1995. (XII. 19.) önkormányzati rendelet módosításáról**

Hévíz Város Önkormányzat Képviselő-testülete a hulladékról szóló 2012. évi CLXXXV. törvény 35. § (1) bekezdés *b)* pontjában kapott felhatalmazás alapján Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1. §**

Az egyes közszolgáltatások kötelező igénybevételéről szóló 32/1995. (XII. 19.) önkormányzati rendelet 3. § (1) bekezdése helyébe a következő rendelkezés lép:

„3. § (1) Hévíz város közigazgatási területén a települési szilárdhulladék közszolgáltatás körében, a közszolgáltató szállítóeszközéhez rendszeresített gyűjtőedényben, a közterületen, vagy az ingatlanon összegyűjtött és a közszolgáltató rendelkezésére bocsátott települési szilárdhulladék elhelyezés céljára történő rendszeres elszállításra kizárólagosan jogosult hulladékkezelő a ZALAISPA Regionális Hulladékgazdálkodási és Környezetvédelmi Nonprofit Zártkörűen Működő Részvénytársasággal (a továbbiakban: közszolgáltató), székhely:8798 Zalabér 3096/12 hrsz. A közszolgáltatási feladatokat a közszolgáltató egy személyben és teljeskörűen (lakossági kommunális és szelektív hulladék gyűjtése, kezelése, ártalmatlanítása, ügyfélszolgálati feladatok ellátása) látja el. A Közszolgáltató, Hévíz város közigazgatási területén a települési szilárdhulladékkal kapcsolatos kötelező helyi közszolgáltatás teljesítésére jogosult, illetőleg kötelezett a 2023. június 30. napjáig, a 2023. január 1-jétől hatályos szerződés szerint. A Közszolgáltató végzi Hévíz város települési szilárd és lakossági hulladékainak gyűjtését, szállítását és gondoskodik a szilárd, nem veszélyes - a környezetvédelmi hatóság által engedélyezett összetételű és mennyiségű - hulladék elhelyezéséről és ártalmatlanításáról.”

**2. §**

Ez a rendelet 2023. április 1-jén lép hatályba.

dr. Tüske Róbert Papp Gábor

jegyző polgármester

**3.**

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: Az egyes közszolgáltatások kötelező igénybevételéről szóló 32/1995. (XII. 19.) önkormányzati rendelet módosításáról

**Társadalmi-gazdasági hatása**: A Ht. szerinti előírások pontosítása

**Költségvetési hatása**: nincs

**Környezeti, egészségi hatása**: Nincs

**Adminisztratív terheket befolyásoló hatása**: nincs

**Egyéb hatása**: Nincs

**A rendelet megalkotásának szükségessége**: a normatív szabályozás pontosítása.

**A rendelet megalkotása elmaradása esetén várható következmények**: az önkormányzati rendelet törvényességi felülvizsgálatának kezdeményezése.

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |