Iktatószám: HIV/941-1/2023.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2023. március 30-ai rendes nyilvános ülésére**

**Tárgy:** A Képviselő-testület és Szervei Szervezeti és Működési Szabályzatáról szóló 33/2019 (X. 24.) rendelet módosítása

**Az előterjesztő:** Papp Gábor polgármester

**Készítette:** Bertalan Linda jegyzői referens

**Megtárgyalta:** Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet (továbbiakban: SZMSZ) módosítására került a javaslat megfogalmazásra.

Magyarország helyi önkormányzatairól  szóló 2011. évi CLXXXIX. törvény (továbbiakban Mötv.) 52. § (2) bekezdése 2023. január 1-től módosult, így a a polgármester, és a jegyző képviselő-testület által **átruházott hatáskörében meghozott** - hatósági döntésnek nem minősülő - döntését a jegyző kormányrendeletben meghatározottak szerint köteles megküldeni a kormányhivatalnak.

A feladat végrehajtása érdekében áttekinettük az SZMSZ vonatkozó 4. mellékletét.

A fenti jogszabályi módosítás okán szükségessé vált az átruházott hatáskörök felülvizsgálata, szükség esetén az átruházott hatáskört alátámasztó rendeletekre vonatkozó hivatkozások módosítása, átruházott hatáskörök törlése, újakkal történő kiegészítése.

Az Mötv. 53. § (1) bekezdés *b)* pontja alapján a képviselő-testület a működésének részletes szabályait a szervezeti és működési szabályzatról szóló rendeletében határozza meg, a képviselő-testület átruházott hatásköreinek felsorolását is itt kell szabályozni.

A fenti jogszabályi módosítás okán szükségessé vált az átruházott hatáskörök felülvizsgálata, szükség esetén az átruházott hatáskört alátámasztó rendeletekre vonatkozó hivatkozások módosítása, átruházott hatáskörök törlése, újakkal történő kiegészítése.

Az SZMSZ 4. mellékletéből törlésre került az átruházott hatáskörök közül:

* *Dönt jelzálogjog átvételéről, illetve a helyi támogatással épített, vagy vásárolt ingatlan megterheléséről*, mivel Hévíz város Önkormányzat Képviselő-testülete a lakáscélú helyi támogatásokról  szóló 2/2005. (I.26.) önkormányzati rendelete hatályát vesztette.
* *Nyilatkozik az önkormányzati érdek sérelméről, ha az ingatlanszerzés a települési önkormányzat törvényben meghatározott kötelező vagy az általa önként vállalt helyi közügyet érintő önkormányzati érdekét sérti*, mivel a hatáskör melyet a pont keretében polgármester gyakorol nem átruházott polgármesteri hatáskör, hanem a polgármester által gyakorolt hatáskör a külföldiek mező- és erdőgazdasági hasznosítású földnek nem minősülő ingatlanokat érintő tulajdonszerzéséről szóló 251/2014. (X. 2.) Korm. rendelet 6. § (2) bekezdése alapján.
* *Dönt a víziközműre történő utólagos csatlakozás műszaki és pénzügyi feltételeiről, valamint az utólagos csatlakozásért fizetendő hozzájárulás mértékéről a részletfizetésről, halasztásról és biztosítékként jelzálogjog alapításról*, mivel Hévíz Város Önkormányzat Képviselő-testületének a víziközműre történő utólagos csatlakozás műszaki és pénzügyi feltételeiről, valamint az utólagos csatlakozásért fizetendő hozzájárulás mértékéről szóló 31/2019. (X. 7.) önkormányzati rendelete hatályát vesztette.
* *Eljár és dönt a közúti közlekedésről szóló 1988. évi I. törvény 34. § (2) bekezdésben meghatározott feladatkörben,* mivel a jogkört a *Utakkal kapcsolatos hatáskörök gyakorlása* pont már szabályozza.

Az SZMSZ 4. mellékletéből a jegyzői átruházott hatáskörök közül törlésre került

* *A közút felbontásához, annak területén, az alatt vagy felett építmény vagy más elhelyezéséhez, a közút területének egyéb nem közlekedési célú elfoglalásához közút kezelői hatáskör gyakorlása*, mivel a hatáskör polgármesterre átruházott hatáskör

Az SZMSZ 4. mellékletében új polgármesterre átruházott hatáskörök

* *A lakbértámogatás iránti kérelem elbírálása, Hévíz Város Önkormányzat Képviselő-testületének az önkormányzat tulajdonában lévő lakások és nem lakás célú helyiségek bérletéről*, valamint elidegenítéséről szóló 24/2004. (VI. 30.) önkormányzati rendelete 10. § (7) bekezdése alapján polgármesterre átruházott hatáskör
* *Partnerségi egyeztetés*, Hévíz Város Önkormányzat Képviselő-testületének a partnerségi egyeztetés részletes szabályairól szóló 18/2018. (IV. 26.) önkormányzati rendelete 1.§ (4) bekezdés alapján polgármesterre átruházott hatáskör

Az SZMSZ 4. mellékletében pontosításra került polgármesteri hatáskörök

* *Gyakorolja az Hévíz Város Önkormányzat tárgyévi költségvetési rendeletében nevesített gazdálkodási jogkörök,* a költségvetésben meghatározott módon szétbontásra kerültek az alábbiak szerint:
* A felhalmozási célú kiadások között - a felhalmozási megtakarítások terhére - indokolt esetben előirányzat-átcsoportosítást hajthat végre. Az átcsoportosítás hatásköre nem érinti az adott felhalmozási kiadás elmaradását.
* Az alábontott előirányzatok között átcsoportosíthat, de nem módosíthatja az alábontott előirányzat összesen előirányzatát
* A hévízi állampolgárok élet- és vagyonbiztonságát veszélyeztető elemi csapás, járványveszély következményeinek elhárítása érdekében az önkormányzat költségvetése körében átmeneti intézkedést hozhat. E jogkörében az előirányzatok között átcsoportosítást hajthat végre. Egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat is teljesíthet.
* *A közalkalmazottak lakáscélú a támogatásának ügyében átruházott hatáskörben a polgármester dönt*, a hatáskört szabályozó Hévíz Város Önkormányzat Képviselő-testületének 8/2009. (IV. 1.) önkormányzati rendelet e hatályát vesztette. A hatáskört Hévíz Város Önkormányzat Képviselő-testületének a közalkalmazottak lakáscélú támogatásáról szóló 15/2015. (III. 30.) önkormányzati rendelet 8.§- szabályozza.
* *Az előzetes tájékoztató átvételétől számított 21 napon belül, az abban foglalt önkormányzati szándékokkal és a fejlesztéssel érintett területtel kapcsolatban tájékoztatást ad a településfejlesztési koncepció készítését befolyásoló terveiről*, átruházott hatáskört szabályozó 314/2012. (XI. 8.) Korm. rendelet 30. § (2) bekezdés *b)* pont hatályát vesztette. A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet szabályozza.

**Általános indokolás**

A rendelet mellékletein szükséges a jogszabályi változások és a képviselő-testület döntései alapján a kötelező és önként vállalt feladatok ellátásában bekövetkezett változások rendelet módosítással történő átvezetése.

**Részletes indokolás**

**1. §**

A rendelet 4. mellékletének módosításáról rendelkezik.

**2. §**

Hatályba léptető rendelkezés.

Tisztelt Képviselő-testület!

Kérem, az előterjesztést megvitatni és elfogadni. A rendelet módosítás minősített szótöbbséget igényel.

**2.**

**Hévíz Város Önkormányzat Képviselő-testületének**

**../…. (.. . .. .) önkormányzati rendelete**

**A Képviselő-testület és Szervei Szervezeti és Működési Szabályzatáról**

**33/2019. (X. 24.) önkormányzati rendelet módosításáról**

Hévíz Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdésének *a)* pontjában kapott felhatalmazás alapján, az Alaptörvény 32. cikk (1) bekezdés *a)* és *d)* pontjában, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

**1. §**

Hévíz Város Önkormányzat Képviselő-testületének a Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet 4. melléklete helyébe az 1. melléklet lép.

**2. §**

Ez a rendelet 2023. április 1-jén lép hatályba.

dr. Tüske Róbert Papp Gábor

jegyző polgármester

1. melléklet a …./2023. (IV.01.) önkormányzati rendelethez

„4. melléklet a Hévíz Város Önkormányzat Képviselő-testületének 33/2019. (X. 24.) önkormányzati rendeletéhez”

1.1. A Képviselő-testülettől a polgármesterre átruházott feladat- és hatáskörök

|  |  |  |
| --- | --- | --- |
|  | A | B |
|  | Átruházott hatáskör megnevezése | Átruházásról szóló döntés |
| 1. | Bibó István és Illyés Gyula díjat adományoz. | Hévíz Város Önkormányzat Képviselő-testületének 16/2012. (III. 28.) önkormányzati rendelete Helyi kitüntető cím és kitüntető díjak alapításáról és adományozásáról |
| 2. | Dönt az önkormányzat címere használatának engedélyezéséről | Hévíz Város Önkormányzat Képviselő-testületének 14/2017. (V. 25.) önkormányzati rendelete a helyi címer és zászló használatának rendjéről |
| 3. | Dönt forgalomképtelen törzsvagyon egyszeri alkalommal történő hasznosításáról (szerződés időtartama az 1 évet, közterület használat esetében 3 évet nem haladja meg). | Hévíz Város Önkormányzat Képviselő-testületének 22/2014. (IV. 29.) önkormányzati rendelete 9. § (1) bekezdés |
| 4. | Megköti a forgalomképtelen vagyontárgyak hasznosítására irányuló megállapodásokat, szerződéseket, tulajdonosi nyilatkozatot ad a hatáskör gyakorlása bérleti szerződések használatra, illetve használati és reklámjogra, valamint telekrendezési eljárás végrehajtására vonatkozó megállapodások megkötését foglalja magába. | Hévíz Város Önkormányzat Képviselő-testületének 22/2014. (IV. 29.) önkormányzati rendelete 9. § (2) bekezdés |
| 5. | Dönt korlátozottan forgalomképes vagyontárgyak egyszeri alkalommal történő hasznosításáról | Hévíz Város Önkormányzat Képviselő-testületének 22/2014. (IV. 29.) önkormányzati rendelete 10. § (4) bekezdés |
| 6. | Dönt a közterület használattal kapcsolatos önkormányzati hatósági ügyekben. | Hévíz Város Önkormányzat Képviselő-testületének 28/2005. (XII. 15.) önkormányzati rendelete 6. § (1) bekezdés |
| 7. | A közterületek hasznosítására pályázatot írhat ki. | Hévíz Város Önkormányzat Képviselő-testületének 28/2005. (XII. 15.) önkormányzati rendelete 16. § (1) bekezdés |
| 8. | Dönt a rendkívüli települési támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 13-14. § |
| 9. | Dönt a lakhatási támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 15-18. § |
| 10. | Felülvizsgálja a már megállapított ápolási támogatást | Hévíz Város Önkormányzat Képviselő-testületének 11/2015. (II. 27.) önkormányzati rendelete 21. § |
| 11. | Dönt a gyógyszertámogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 22-26. § |
| 12. | Dönt a születési támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 27. § |
| 13. | Dönt a méltányossági települési támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 28. § |
| 14. | Dönt a köztemetésről | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 29. § |
| 15. | Dönt a rendkívüli esemény okozta kár elhárításához kapcsolódó méltányossági támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 28/A-28/B. § |
| 16. | Dönt az iskolakezdési támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 28/C. § |
| 17. | Dönt a védőoltási támogatásról | Hévíz Város Önkormányzat Képviselő-testületének 11/2015. (II. 27.) önkormányzati rendelete 3-4. §, 8/A. § |
| 18. | Dönt a természetbeni tűzifa támogatásáról | Hévíz Város Önkormányzat Képviselő-testületének 42/2015. (XI. 11.) önkormányzati rendelete |
| 19. | Eljár és dönt az ápolást, gondozást nyújtó intézményi ellátás (Idősek otthona) igénybevételével összefüggő hatáskörben. | Hévíz Város Önkormányzat Képviselő-testületének 21/2014. (IV. 29.) önkormányzati rendelete 2. § |
| 20. | Dönt a személyes gondoskodás körébe tartozó szociális ellátások személyi térítési díjának csökkentése és elengedése ügyében | Hévíz Város Önkormányzat Képviselő-testületének 21/2014. (IV. 29.) önkormányzati rendelet 19/A. § |
| 21. | Dönt a közszolgáltatási díjkedvezményekkel kapcsolatos ügyekben. | Hévíz Város Önkormányzat Képviselő-testületének 32/1995. (XII. 19.) önkormányzati rendelete 7/A. § (8) bekezdés |
| 22. | Megállapítja a „Hévíz hazavár” Ösztöndíj összegét. | Hévíz Város Önkormányzat Képviselő-testületének 44/2015. (XI. 27.) önkormányzati rendelete 4. § (4) bekezdés |
| 23. | Jóváhagyja az éves közbeszerzési tervet, dönt annak esetleges módosításáról, jogszabály eltérő rendelkezése hiányában a közbeszerzési eljárás felelősségi rendjének megfelelően döntést hoz a közbeszerzési eljárásban az ajánlatkéréstől a szerződéskötésig, dönt az Önkormányzat részéről központosított közbeszerzésekhez történő csatlakozásról. A beszerzési, közbeszerzési eljárások során, a döntési jogköröket a becsült érték illetve a legkedvezőbb ajánlat értékének függvényében a polgármester gyakorolja építési beruházás esetén 30 millió forint alatt, árubeszerzés esetén 16 millió forint alatt, szolgáltatás megrendelés esetén 16 millió forint alatt. | Hévíz Város Önkormányzat Képviselő-testülete 33/2019. (X. 24.) önkormányzati rendelete  a közbeszerzésekről szóló 2015. évi CXLIII. törvény |
| 24. | Megállapítja az Önkormányzati Építészeti - Műszaki Tervtanács részletes működési rendjét szabályozó Ügyrendet a Tervtanács elnökének javaslatára. | Hévíz Város Önkormányzat Képviselő-testületének 24/2018. (VI.28.) önkormányzati rendelete |
| 25. | Utakkal kapcsolatos hatáskörök gyakorlása | A közúti közlekedésről szóló 1988. évi I. törvény 3. § (2) bekezdésében, 7. § (3) bekezdésében, 12. § (5) bekezdésében, 14. § (1) bekezdés *a)* pontjában, 29/B. § (2) bekezdésének *a)* pontjában, 36. § (1), (3) és (4) bekezdésében, 37. § (2) és (3) bekezdésében, 41. §-ban, 42. § (3) bekezdésében, 43. § (1) bekezdésében foglalt ügyekben |
| 26. | A közalkalmazottak lakáscélú a támogatásának ügyében átruházott hatáskörben a polgármester dönt. | Hévíz Város Önkormányzat Képviselő-testületének 15/2015. (III. 30.) önkormányzati rendelet 8. § |
| 27. | Az előzetes tájékoztató átvételétől számított 21 napon belül, az abban foglalt önkormányzati szándékokkal és a fejlesztéssel érintett területtel kapcsolatban tájékoztatást ad a településfejlesztési koncepció készítését befolyásoló terveiről. | 419/2021. (VII. 15.) Korm. rendeleta településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről |
| 29. | Dönt kárigényekben, figyelemmel az önkormányzati biztosító helytállására, 200 ezer forint összeghatárig | Hévíz Város Önkormányzat Képviselő-testülete 33/2019. (X. 24.) önkormányzati rendelete  Hévíz Város Önkormányzat Képviselő-testületének költségvetési rendeletében foglalt összeg keret betartásával |
| 30. | Dönt a tárgyévi költségvetési rendeletben meghatározott polgármesteri keret terhére nyújtott támogatásokról | Hévíz Város Önkormányzat Képviselő-testületének 2/2023. (II. 9.) önkormányzati rendelete 20. § (1) |
| 31. | A felhalmozási célú kiadások között - a felhalmozási megtakarítások terhére - indokolt esetben előirányzat-átcsoportosítást hajthat végre. Az átcsoportosítás hatásköre nem érinti az adott felhalmozási kiadás elmaradását | Hévíz Város Önkormányzat Képviselő-testületének 2/2023. (II. 9.) önkormányzati rendelete 20. § (2) |
| 32. | Az alábontott előirányzatok között átcsoportosíthat, de nem módosíthatja az alábontott előirányzat összesen előirányzatát. | Hévíz Város Önkormányzat Képviselő-testületének 2/2023. (II. 9.) önkormányzati rendelete 20. § (3) |
| 33. | A hévízi állampolgárok élet- és vagyonbiztonságát veszélyeztető elemi csapás, járványveszély következményeinek elhárítása érdekében az önkormányzat költségvetése körében átmeneti intézkedést hozhat. E jogkörében az előirányzatok között átcsoportosítást hajthat végre. Egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat is teljesíthet. | Hévíz Város Önkormányzat Képviselő-testületének 2/2023. (II. 9.) önkormányzati rendelete 20. § (4) |
| 34. | Gyakorolja a hatáskört és dönt a településkép védelméről szóló 2016. évi LXXIV. törvény (a továbbiakban: Tvtv) és a településkép védelméről szóló 38/2017. (XII. 18.) önkormányzati rendelet alapján a településképi véleményezési eljárás a településképi bejelentési eljárás és a településképi kötelezés (településkép-érvényesítő eszközök) hatáskörben és ügyekben. | Hévíz Város Önkormányzat Képviselő-testületének a településkép védelméről szóló 38/2017. (XII. 18.) önkormányzati rendelet, a településkép védelméről szóló 2016. évi LXXIV. törvény 8. § |
| 35. | Gyakorolja a közterületen elhagyott hulladékkal kapcsolatos hatáskört. | A hulladékról szóló 2012. évi CLXXXV. törvény 35. § (1) bekezdés *h)* pontjában kapott felhatalmazás alapján, továbbá, Hévíz Város Önkormányzat Képviselő-testületének 32/1995. (XII. 19.) önkormányzati rendelete 5/F. § alapján. |
| 36. | A lakbértámogatás iránti kérelem elbírálása | Hévíz Város Önkormányzat Képviselő-testületének 24/2004. (VI. 30.) önkormányzati rendelete 10. § (7) bekezdés |
| 37. | Partnerségi egyeztetés | Hévíz Város Önkormányzat Képviselő-testületének 18/2018. (IV. 26.) önkormányzati rendelete 1.§ (4) bekezdés |

1.2. A Képviselő-testülettől a jegyzőre átruházott feladat- és hatáskörök

|  |  |  |
| --- | --- | --- |
|  | A | B |
|  | Átruházott hatáskör megnevezése | Átruházásról szóló döntés |
| 1. | A közösségi együttélés alapvető szabályainak elmulasztása, megszegése miatti eljárásban a hatáskör gyakorlása | Hévíz Város Önkormányzat Képviselő-testületének 24/2013. (VI. 26.) önkormányzati rendelet |

**3.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** a Képviselő-testület és Szervei Szervezeti és Működési Szabályzatáról 33/2019. (X. 24.) önkormányzati rendelet módosításáról

**Társadalmi-gazdasági hatása:** nincs

**Költségvetési hatása és a rendelet megalkotásának szükségessége:** a hatályos jogszabályi rendlkezésekhez illesztés

**Adminisztratív terheket befolyásoló hatása**: nincs

**Egyéb hatása**: Nincs

**A rendelet megalkotásának szükségessége**: a normatív szabályozás pontosítása.

**A rendelet megalkotása elmaradása esetén várható következmények**: az önkormányzati rendelet törvényességi felülvizsgálatának kezdeményezése.

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalan Linda | jegyzői referens |  |  |
| dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |